|  |  |  |
| --- | --- | --- |
| **LOGO (2)** | **ЦЕНТАР ЗА РАЗВОЈ ПОЉОПРИВРЕДЕ И СЕЛА**  **БАЊА ЛУКА** |  |
| . |

*Војводе Момчила број 10-12-16, тел: 051/433-620*

На основу члана 64.став 1.тачка б) , члана 70.Закона о јавним набавкама Босне и Херцеговине („Службени гласник БиХ“ бр.39/14) и члана 33. Статута Центра за развој пољопривреде и села, а на основу препоруке комисије број:436-1/20 од 10.03.2020.године, за провођење поступка за избор најповољнијег понуђача за Набавку комплексног минералног ђубрива за 2020. годину за потребе РЕЦ „Мањача“ Директор Центра **д о н о с и,** сљедећу

## **О Д Л У К У**

**о избору најповољнијег понуђача**

1.Прихвата се приједлог-препорука Комисије **број:436-1/20 од 10.03.2020.године,** заНабавку комплексног минералног ђубрива за 2020. годину за потребе РЕЦ „Мањача“ у отвореном поступку број:222/20 од 14.02.2020.године, објављеном на Порталу јавних набавки, обавјештење о набавци број: 256-1-1-6-3-2/20 од 14.02.2020.године у („Службеном гласнику БиХ“ број 13/20 од 21.02.2020. године.

2.Уговор се додјељује понуђачу **„SEMAGRI“ д.о.о. Сарајево,** понуда број: 04-III/20 од 06.03.2020. године, (умањена у току е-аукције) за понуђену цијену **од 69.800,00 КМ без ПДВ-а односно 81.666,00 КМ са ПДВ-ом.**

3. Понуда понуђача из тачке 2. ове одлуке је прихватљива по критеријуму најниже цијене , у складу са чланом 64. тачка 1. под б) ЗЈН-а Б и Х.

4. Уговорни орган закључиће уговор са најповољнијим понуђачем под условима утврђеним у тендерској документацији и законским прописима који регулишу поступке уговарања.

5. Прије закључења уговора, понуђач из члана 2.ове одлуке дужан је, у року од 5 (пет) дана од дана пријема обавјештења о избору (одлуке о избору), уговорном органу доставити документе којима доказује своју личну способност.

Ови документи су наведени у члану 45. став 2) тачка а) до д) Закона о јавним набавкама („Службени гласник БиХ“ број 39/14). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14) не смију бити старији од три мјесеца, рачунајући од дана достављања понуде.

Документи морају бити достављени на протокол уговорног органа најкасније пети дан по пријему одлуке о избору, у радном времену уговорног органа (најкасније до 15:00 часова) без обзира на који начин су послати.

6. Ова одлука објавиће се на веб-страници: [**www.crusbl.org**](http://www.crusbl.org) истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама.

7. Ова одлука се доставља свим понуђачима који су учествовали у поступку јавне набавке, у складу са чланом 71. став (2) Закона о јавним набавкама.

## **О б р а з л о ж е њ е**

Поступак јавне набавке покренут је Одлуком о покретању поступка јавне набавке број: 221/20-О од 14.02.2020.године. Јавна набавка је проведена путем отвореног поступка, Обавјештење о набавци број: 256-1-1-6-3-2/20 -објављено на Порталу јавних набавки дана 14.02.2020.године, а у („Службеном гласнику БиХ“ број 13/20 дана 21.02.2020.године.

Процијењена вриједност јавне набавке без ПДВ-а 80.000,00 КМ.

Поступак јавне набавке провела је Комисија за јавну набвку, именована рјешењем број: 222-1/20 од 14.02.2020. године.

Тендерска документација је објављена на Порталу јавних набавки те је исту са портала јавних набавки преузело 7 (седам) понуђача.

Извјештај о преузимању тд од стране понуђача од 06.03.2020.год. у прилогу ТД.

У предвиђеном року за достављање понуда пристигле су двије (2) понуде .

Неблаговремених понуда није било.

Дана 06.03.2020. године у 11:30 часова извршено је јавно отварање понуда о чему је сачињен Записник са отварања понуда број: 415/20 од 06.03.2020.године који је благовремено (у законском року) достављен понуђачима који су доставили понуде у предметном поступку набавке.

Након јавног отварања Комисија је приступила анализи понуда и испитивању квалификационих услова прописаних тендерском документацијом. Комисија је вршила анализу сваког документа појединачно, његову важност као и рачунску исправност понуде.

Детаљном анализом квалификационих докумената утврђено је да обе достављене понуде: 1. „SEMAGRI“ d.o.o Сарајево и 2. „FITO MAG AB“ д.о.о. Лакташи испуњавају квалификационе услове прописане тендерском документацијом те су обе прихватљиве за уговорни орган , испуњени су услови за провођење поступка Е-аукције.

Такође, извршена је рачунска контрола исправности понуда и утврђено је да нема рачунских грешака.

На основу понуђених укупних цијена, а у складу са прописаним критеријем најниже цијене понуда, Комисија је је извршила оцјену понуда и сачинила **почетну ранг листу** квалификованих понуђача, како слиједи:

**Преглед прихватљивих понуда – ранг листа**

|  |  |  |
| --- | --- | --- |
| Р.бр. | ПОНУЂАЧ | Цијена у КМ без ПДВ-а |
| 1. | „FITO MAG AB“ д.о.о. Лакташи | 78.860,00\* |
| 2. | „SEMAGRI“ д.о.о. Сарајево | 75.350,00 |

\*На понуду се примјењује преференцијални третман домаћег јер је наведени понуђач доставио доказ за примјену преференцијалног третмана (изјаву и декларацију робе).

Како наведени понуђачи испуњавају квалификационе услове, односно доставили су прихватљиве понуде, а у складу са тендерском документацијом и обавјештењем о набавци предвиђено је провођење Е-аукције, заказан је термин за провођење Е-аукције и то **за 09.03.2020. године, са почетком у 13:00 часова.**

Предвиђено трајање 10 минута.

Током трајања Е-аукције понуђачи су подносили нове цијене и снижавали понуде.

По окончаној Е-аукцији сачињена је коначна ранг листа:

**Коначна ранг листа понуђача који су учествовали у е-аукцији:**

|  |  |  |  |
| --- | --- | --- | --- |
| Р.бр. | ПОНУЂАЧ | Коначна цијена  у КМ без ПДВ-а | Поредак |
| 1. | „SEMAGRI“ д.о.о. Сарајево | 69.800,00 | 1 |
| 2. | „FITO MAG AB“ д.о.о. Лакташи | 73.650,00\* | 2 |

\*Означава цијену на коју се примјењује преференцијални третман.

Анализирано је снижење укупне цијене понуде понуђача „SEMAGRI“ д.о.о. Сарајево, као најповољнијег понуђача у овом поступку набавке по окончаној Е-аукцији, те је констатовано сљедеће:

* почетна цијена понуде ..........75.350,00 КМ
* коначна цијена ....................69.800,00 КМ
* смањење цијене ......................5.550,00 КМ
* смањење цијене у % ...............7,37 %

У складу са Правилником о условима и начину кориштења Е-аукције, („Службени гласник БиХ“ број 66/16, члан 8. став 3), за коначно процентуално умањење укупне цијене понуде од 7,37 % умањује се вриједност сваке појединачне ставке техничке спецификације, те се на тако умањење цијене нуди закључење уговора најповољнијем понуђачу.

Након извршене анализе прихватљивих понуда, проведене Е-аукције и коначне анализе понуда, Комисија је директору доставила препоруку за додјелу уговора понуђачу, са записницима о оцјени понуда и приједлогом за доношење Одлуке о избору најповољнијег понуђача, а то је понуђач: **„SEMAGRI“ д.о.о. Сарајево, на коначну укупну понуђену цијену понуде од 69.800,00 КМ без урачунатог ПДВ-а, односно 81.666,00 КМ са ПДВ-ом.**

Разматрајући препоруку Комисије за додјелу уговора, утврђено је да су разлози за избор најповољнијег понуђача опрадвдани, у складу са чланом 64., 65. и 70. Закона о јавним набавкама.

Имајући у виду разлоге којим се Комисија руководила приликом анализе и оцјене понуда, ријешено је као у диспозитиву.

**Поука о правном лијеку:**

Сваки понуђач који има легитиман интерес за конкретни уговор о јавној набавци и који сматра да је Уговорни орган у току конкретног поступка додјеле уговора прекршио једну или више одредби Закона о јавним набавкама БиХ или подзаконских аката донесених на основу њега има право изјавити жалбу на поступак. Жалба се изјављује у писаној форми Канцеларији за разматрање жалби путем Уговорног органа директно на протокол, или препорученом поштанском пошиљком, у најмање 3 (три) примјерка у року од 10 (десет) дана од дана пријема ове одлуке (обавјештења) о избору најповољнијег понуђача.

Број: 437/20-O ДИРЕКТОР

#### Дана: 10.03.2020.године Драшко Илић, дипл.екон.

\_\_\_\_\_\_\_\_\_\_\_\_\_\_\_\_\_\_\_\_\_\_\_